OzLabs/hebrew-wiki-articles huggingface dataset:
העשור השני של המאה ה-11

העשור השני של המאה ה-11 הוא העשור שהחל ב-1 בינואר 1010 והסתיים ב-31 בדצמבר 1019.

== אירועים בולטים בעולם ==

===מלחמה ופוליטיקה ===
====מלחמות====
* 1012 - צבא ברברי כבש את קורדובה מחדש וכחצי מאוכלוסיית העיר הוצא להורג. סוליימן השני מונה מחדש לח'ליפה של קורדובה.
* 29 ביולי 1014 - קרב בלאסיצה: הקיסר הביזנטי בסיליוס השני מביס את צבא האימפריה הבולגרית הראשונה
* 1015 - צבאו של קאנוט הגדול פולש לאנגליה
* 1015 - אמיר מורי בראש צי של 125 ספינות הפליג לסרדיניה בכוונה לכבוש אותה. הכוח המשותף של ג'נובה ופיזה הצליח להדוף אותו.
* 1015 - אמיר סאוטה בראש צבא כבש את קורדובה, הוציא להורג את הח'ליפה ומונה במקומו.
* 1019 - כיבוש פנג'אב על ידי מחמוד מע'זנה.

====סכסוכים לאומיים ואזוריים====
* 1013 - גרוש היהודים מחליפות קורדובה

====אירועים פוליטיים משמעותיים====
* 1010 - הח'ליפה המודח של קורדובה מוחמד השני שנמלט לטולדו יצר ברית עם שליט ברצלונה. הצבא המשותף הביס את צבא הח'ליפה הברברי והשתלט על קורדובה.
* 1010 - חישאם אל חאקם מונה לח'ליפה של קורדובה.
* 1013 - חליפות קורדובה החלה להיחלש והוקמו מספר מדינות עצמאיות של מורים.
* 1014 - מנהיג צבאי ברברי הקים מדינה עצמאית עם בירתה בגרנדה.
* 7 במאי 1014 - גיאורגי הראשון מוכתר כמלך הממלכה הגאורגית המאוחדת עם פטירת אביו בגרט השלישי
* 1015 - תחילת כהונה של אולף השני, מלך נורווגיה. בהיותו נוצרי הוא פועל להפצת הנצרות בנורווגיה.
* 1017 - קאנוט הגדול מוכתר למלך אנגליה
* 1018 - הקמת ממלכה מורית עצמאית באלגארבה.
* 1019 - נוסדה העיר בְּרֶסְט (בעבר נקראה בְּרֶסְט לִיטוֹבְסְק) ביידיש: בְּרִיסְק, כיום בתחום בלארוס.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-11
אנה מוחה

אנה מריה מוחה (בפולנית: Anna Maria Mucha; נולדה ב-26 באפריל 1980) היא שחקנית ועיתונאית פולנייה.

==ביוגרפיה==
מוחה נולדה וגדלה בעיר ורשה שבפולין. היא למדה מדעי החברה באוניברסיטת ורשה. למדה משחק בבית הספר של לי סטרסברג בניו יורק.

== קריירה ==
ב-1990 לוהקה לסרטו של הבמאי "אנדז'יי ויידה "קורצ'אק", אודות חייו של יאנוש קורצ'אק.

ב-1993 גילמה בסרטו הנודע של סטיבן ספילברג "רשימת שינדלר" את דנקה דרזנר, הילדה עם המשקפיים העגולים.

ב-1996 שיחקה בסרט "Miss Nobody", שהיה מועמד לפרס פסטיבל הסרטים הבינלאומי בברלין.

ב-2000 גילמה מזכירה בסרט "Life as a Fatal Sexually Transmitted Disease", שנשלח מטעם פולין להתמודד על פרס אוסקר לסרט הזר הטוב ביותר.

ב-2003 החלה לשחק באופרת הסבון "M jak miłość".

באוקטובר 2009 הופיעה בעירום במהדורה של מגזין "פלייבוי" הפולני. ב-29 בנובמבר 2009 זכתה בגרסה הפולנית של התוכנית "רוקדים עם כוכבים", וב-2009 שימשה כשופטת בגרסה הפולנית של "נולד לרקוד".

בין 2010 ל-2011 שיחקה בעיבוד הפולני של הסדרה הבריטית "רגליים קרות".

==קישורים חיצוניים==

* 

קטגוריה:שחקניות קולנוע וטלוויזיה פולניות
קטגוריה:שחקניות ילדות
קטגוריה:עיתונאיות פולניות
קטגוריה:זוכי רוקדים עם כוכבים
קטגוריה:שופטות תוכניות מציאות
קטגוריה:בוגרות אוניברסיטת ורשה
קטגוריה:פולניות שנולדו ב-1980
קטגוריה:פולנים שנולדו ב-1980
יצחק קשת

יצחק קשת (נולד ב-1979) הוא ראש עיריית חריש.

==ביוגרפיה==
יצחק קשת גדל בבת ים במשפחה חילונית, לאלי, טכנאי באלביט, ולמזכירה במשרד רואי חשבון. היה חבר בתנועת השומר הצעיר, ולמד בתיכון אורט רמת יוסף. לאחר שירותו בצה"ל, שכלל גם שירות קבע, הוא חזר בתשובה. סיים לימודי הנדסאי תוכנה במכללת אורט סינגאלובסקי. 

בשנת 2008 עבר להתגורר ביישוב חריש, שהיה אז יישוב קטן המנוהל על ידי ועדה קרואה. בשנת 2013 התקיימו לראשונה בחירות לראשות המועצה, ובעקבותיהן נכנס קשת לתפקידו. ב-2015 התקבלה החלטת ממשלה לתמיכה בהפיכת היישוב חריש לעיר. בעקבות כך החל היישוב לקלוט תושבים רבים, והונחו התשתיות בדרך להפיכת חריש לעיר בת 100 אלף תושבים.

בבחירות לרשויות המקומיות ב-2018 התמודד קשת לראשות המועצה, ונבחר לקדנציה שנייה ברוב של כ-64%. סיעתו הליכוד קיבלה שני מנדטים.

בינואר 2021 אישר פתיחת מרכולים וחנויות במגבלות מסוימות גם בשבת.

באוגוסט 2023, לקראת הבחירות לרשויות המקומיות, התפרסם בחדשות 12 תחקיר נגדו, הכולל טענות על ניצול משאבי העירייה לצורך קמפיין הבחירות האישי, ניסיון רכישת מקומון על ידי גורם שלישי, העסקת יועץ פיקטיבי, וקשר עם עובדת בעירייה.

בבחירות ב-2024 התמודד על כהונה נוספת, קיבל 36.7% מהקולות ועלה לסיבוב השני מול יוחאי פרגי, לאחר שאף אחד מהמועמדים לא הצליח להשיג את הרוב הדרוש. הוא ניצח בסיבוב השני ונבחר לכהונה נוספת.

== חיים אישיים ==
קשת נשוי לשלי, להם 6 ילדים והם מתגוררים בחריש.

==קישורים חיצוניים==
* [https://www.harish.co.il/מגזין/עיר-של-סובלנות-וחדשנות-חזון-העיר-חרי עיר של סובלנות וחדשנות – חזון העיר חריש של ראש המועצה יצחק קשת], באתר חריש סיטי, 29 בספטמבר 2014
* 

==הערות שוליים==

קטגוריה:ראשי עיריות בישראל
קטגוריה:ראשי מועצות מקומיות בישראל
קטגוריה:ראשי רשויות מקומיות מטעם הליכוד
קטגוריה:חריש: אישים
קטגוריה:ישראלים שנולדו ב-1979
דיוויזיית הצנחנים השביעית (ורמאכט)

דיוויזיית הצנחנים השביעית (בגרמנית: 7. Fallschirm-Jäger-Division) הייתה דיוויזיית פאלשירמייגר של הלופטוואפה במהלך מלחמת העולם השנייה, שלחמה בקרבות החזית המערבית.

==היסטוריה==
הדיוויזיה הוקמה ב-1 באפריל 1944 על בסיס דיוויזיית הצנחנים ארדמן, שהוקמה באוגוסט אותה שנה והייתה מוצבת בהולנד, והועמדה תחת פיקוד וולפגנג ארדמן. הדיוויזיה לחמה כחלק מארמיית הצנחנים הראשונה בהולנד ובגרמניה, וב-4 במאי 1945 נכנעו כוחות הדיוויזיה באולדנבורג.

==מפקדים==
* וולפגנג ארדמן (9 באוקטובר 1944 - 4 במאי 1945)

==קישורים חיצוניים==

* [http://www.lexikon-der-wehrmacht.de/Gliederungen/Fallschirmjagerdivisionen/7FJD-R.htm אודות הדיוויזיה] באתר lexikon-der-wehrmacht 

7
7
אלפא רומיאו 500

אלפא רומיאו 500 (באיטלקית: Alfa Romeo 500) היא סדרת משאיות מתוצרת יצרנית הרכב האיטלקית אלפא רומיאו אשר יוצרו בין השנים 1937–1945.

==דגמי "אלפא רומיאו 500"==

==="Alfa 500"===
* יוצרו 1,481 יחידות
* דגם בסיסי 
* הנעה 4x2 
* מנוע דיזל
==="Alfa 500 G"=== 
*מנוע גז
==="Alfa 500 RM"===
* שלדת רכב מחוזקת 
* מנוע גז על בסיס מתאן
==="Alfa 500 RB"===
* שלדת רכב מחוזקת 
* מנוע בנזין

==="Alfa 500 AL"=== 
* שלדת רכב של אוטובוס 
* מנוע דיזל
==="Alfa 500 RE"===
* גרסה לשימוש צבאי
* יוצר בין השנים 1943-1944
* יוצרו 357 יחידות

=="אלפא רומיאו 500"==
* יוצרו 2,817 יחידות.
* הנעה 4x2.
* "אלפא רומיאו 500" תופעלו כמשאיות בצבא איטליה.
* "אלפא רומיאו 500" תופעלו ככבאיות באיטליה.
* "אלפא רומיאו 500" תופעלו כמשאיות להובלת מכוניות מרוץ.
===סוגי מנועי "אלפא רומיאו 500"===
* מנוע בנזין
* מנוע דיזל
* מנוע גז

==ראו גם==
* אלפא רומיאו
* אלפא רומיאו 50
* אלפא רומיאו 85
* אלפא רומיאו 350
* אלפא רומיאו 430
* אלפא רומיאו 450
* אלפא רומיאו 800

==קישורים חיצוניים==

==הערות שוליים==

קטגוריה:כלי רכב שהושקו ב-1937
קטגוריה:כבאיות
קטגוריה:כלי רכב צבאיים
קטגוריה:כלי רכב איטלקיים
500
גבריאל בטלר

גבריאל "גייב" בטלר (נולד ב-16 במאי 1959) הוא זמר ישראלי-אמריקאי שהיה חבר בלהקת עדן, שייצגה את ישראל באירוויזיון 1999 שנערך בישראל עם השיר "יום הולדת".

==ביוגרפיה==
גבריאל בטלר נולד בשיקגו, ארצות הברית למשפחה של זמרים ומוזיקאים. מגיל צעיר התעניין במוזיקה ולמד לנגן בתופים בילדותו. כעבור מספר שנים עבר עם משפחתו ליערות בליבריה, שם גרו במשך שנתיים בתנאים קשים. גבריאל עלה לארץ בגיל 10 עם משפחתו והם הצטרפו לקהילת העבריים מדימונה שאביו היה אחד ממיסדיה. גבריאל ואחיו אדי החלו לשיר בלהקה, שלימים הפכה לחלק ממופע "שליחי הנשמה". בשנת 2001 עזב גבריאל את קהילת העבריים ולאחר שהיה נשוי פעמיים בתוך הקהילה עם 9 ילדים מנישואיו שם, התחתן עם אביב ינאי. כיום הם מתגוררים בראש העין ולהם שני ילדים.

==קריירה==
בשנת 1995 הקים יחד עם אחיו אדי בטלר את להקת "עדן" שהגיעו עם השיר "יום הולדת" למקום 5 באירוויזיון 1999 והפך לשיר אייקוני בחברה הישראלית.

בשנת 1996 השתתף בקולות רקע בשיר "לאהוב" של שרית חדד. השיר יצא נכנס לאלבום הדרך שבחרתי שיצא ב-1997.

מאוחר יותר הצטרף ל"משפחת תאקט" של סאבלימינל, אך לאחר חוזה בן 3 שנים המשיך הלאה.

בשנת 2005 הצטרף לתוכנית "רוקדים עם כוכבים" בתור סולן בלהקת הביג בנד, בנוסף בטלר מופיע באירועים פרטיים בישראל ומחוצה לה.

בשנת 2011 יצא לאור אלבומו "להיטי זהב".

ב-21 בינואר 2015 הוציא את הסינגל "אל תבקשי" וב-8 בפברואר הוציא את הווידאו קליפ לסינגל.

ב-22 בפברואר 2021 יצא אלבומו הגנוז שהקליט בשנת 2007 ונקרא "יודע לאהוב" באלבום מתארחים בוסקילז, מטרו סאבלימינל, איציק שמלי, הצל וליאור אלמליח.

כיום גבריאל מופיע בעצמו וכחלק מהרכבים שונים, בהם "קליינטה".

== דיסקוגרפיה ==
* 2011: להיטי זהב
* 2021: יודע לאהוב

==ראו גם==
* עדן
* ישראל באירוויזיון 1999
* אירוויזיון 1999

==קישורים חיצוניים==

* 
* [https://caliente.co.il/אומנים/גבריאל-בטלר-the-soulman/ גבריאל בטלר] באתר קליאנטה

קטגוריה:זמרים ישראלים
קטגוריה:נציגי ישראל באירוויזיון
קטגוריה:משתתפי אירוויזיון 1999
קטגוריה:אמני תאקט
קטגוריה:העבריים השחורים
קטגוריה:אמריקאים שנולדו ב-1959
קטגוריה:ישראלים שנולדו ב-1959
דימיטרובגראד (רוסיה)

דימיטרובגראד (ברוסית: Димитровград; עד 1972 נקראה מלקס, Мелеке́сс) היא עיר ברוסיה הממוקמת במחוז אוליאנובסק. נקראת על שמו של גאורגי דימיטרוב שהיה מנהיג המפלגה הקומוניסטית הבולגרית.

==היסטוריה==
ההתיישבות זה החלה באמצע השני של המאה ה-17 בעקבות הקמת קו הגנתי אשר נועד להגן על תושבי מערב רוסיה כנד פשיטותיהם של שבטים נוודים. המתיישבים מביאים איתם את שמותיהם של המקומות הגאוגרפיים מהם הם מגיעים וכך היישוב החדש מקבל את שמו של הכפר הטטרי מלקס.

במאה ה-18 התפתחה תעשיית אלכוהול ביישוב והוקמו מספר מפעלים כאלו על ידי יזמים מקומיים, אך יותר מאוחר הועברו לבעלות המדינה וזו בתורה איחדה אותם למפעל אחד. כמו כן החלו להתפתח תעשיות נוספות, הוקמה טחנת רוח, מפעל עורות ואחרים.

ב-1910 הוקמה תחנת רכבת אשר תרמה להתפתחות תעשיית העץ במקום.

בתקופת מלחמת האזרחים ברוסיה הייתה העיר במרכז העניינים. במרץ 1917 נבחר ועד העובדים והחיילים הראשון אשר החליף את מועצת העיר וראש העיר סולק מתפקידו. בין מרץ לאוקטובר 1917 בעיר שלטו מועצת השלטון העממי ומועצת הפועלים. בסוף שנת 1917 הבולשביקים עלו לשלטון בעיר. בזמן המלחמה הייתה דימיטרובגראד לתקופה מסוימת המרכז של גוברניית סמרה.

בתקופת מלחמת העולם השנייה השתתפו כעשרים אלף מבני ובנות העיר במאמץ המלחמתי, כל שישי מתוכם נהרג.

==אוכלוסייה==
אוכלוסיית דימיטרובגראד לפי שנים:
{| class="wikitable"
| ||שנה || מספר תושבים
|-
|1 || 1897|| 6,800
|-
|2 || 1926|| 18,000
|-
|3 || 1939|| 32,485
|-
|4 || 1959|| 50,700
|-
|5 || 1979|| 105,958
|-
|6 || 1989|| 123,570
|-
|7 || 2001|| 136,400
|-
|8 || 2005|| 129,100
|-
|9 || 2009|| 127,966
|-
|10 || 2010|| 122,580
|-
|11 || 2011|| 122,231
|-
|12 || 2017|| 116,055
|-
|13
|2018
|115,253
|-
|14
|2019
|114,229
|-
|15
|2020
|113,472
|-
|16
|2021
|112,388
|}

==קישורים חיצוניים==

* 
* 

קטגוריה:מחוז אוליאנובסק: ערים
קטגוריה:יישובים שהוקמו ב-1698
Caution

Caution (בעברית: זְהִירוּת) הוא אלבום האולפן החמישה עשר של הזמרת-יוצרת האמריקאית מריה קארי.<ref></ref> האלבום יצא לאור על ידי חברת התקליטים אפיק רקורדס, ב-16 בנובמבר 2018. מתוך האלבום יצאו שני סינגלים, "With You", ו-"A No No".

== רקע והפקה ==
האלבום הופק על ידי פרד בול, מריה קארי, דאב היינס, אנחל לופז, לידו, דניאל מור II, מאסטרד, ניינטין85, נו איי.די., לוקה פוליצי, פו בר, סקרילקס, SLMN, הסטריאוטיפים, שי טיילור, טימבלנד ו-WondaGurl. Caution הוא אלבום אשר כולל שירים בסגנון ה-R&B בדומה לשירים רבים שהוציאה קארי במהלך הקריירה שלה. כמו כן, הוא הראשון שקארי הוציאה מזה ארבע שנים, לאחר שבשנת 2014, הוציאה את אלבום האולפן הארבעה עשר שלה, Me. I Am Mariah... The Elusive Chanteuse.

שירי האלבום הוקלטו בשנת 2018. בנוסף לכך, הוציאה קארי את "The Distance" כסינגל שיווקי מתוך האלבום.

== סינגלים ==
כדי לעזור בקידום המסחרי של האלבום ברחבי העולם, הוציאה קארי שני סינגלים ושני סינגלים שיווקיים.
* "With You" – יצא לאור ב-4 באוקטובר 2018, כסינגל הראשון מתוך האלבום, על ידי חברת התקליטים אפיק רקורדס. השיר נכתב והופק על ידי מריה קארי ודיג'יי מאסטרד. הווידאו קליפ המלא שלו הועלה לערוץ ה-Vevo הרשמי של קארי ב-10 באוקטובר 2018. השיר דורג במקום השמיני במצעד הסינגלים של הונגריה.
* "A No No" – יצא לאור ב-4 במרץ 2019, כסינגל השני והאחרון מתוך האלבום.

=== סינגלים שיווקים ===
* "GTFO" – יצא לאור ב-13 בספטמבר 2018, כסינגל השיווקי הראשון מתוך האלבום, על ידי חברת התקליטים אפיק רקורדס. השיר נכתב על ידי מריה קארי, ביבי באורלי, פורטר רובינסון, ג'ורדון מנסוול ופול ג'פריס. הקליפ של השיר פורסם בסמוך ליציאתו במטרה לעזור בקידום המסחרי שלו ברחבי העולם. השיר דורג במקום החמישי במצעד הסינגלים של יוון. עם השיר הופיעה קארי לראשונה בפסטיבל המוזיקה של iHeartRadio.
* "The Distance" – יצא לאור ב-18 באוקטובר 2018 כסינגל השיווקי השני והאחרון מתוך האלבום.<ref></ref>

== סיבוב הופעות ==
על מנת לקדם את האלבום, יצאה מריה קארי לסיבוב ההופעות האחד עשר שלה, "Caution World Tour". סיבוב ההופעות החל ב-27 בפברואר 2019 באירווינג, טקסס שבארצות הברית והסתיים ב-20 באוקטובר 2019 בדובאי שבאיחוד האמירויות הערביות.<ref></ref> סיבוב ההופעות הניב רווחים של למעלה משבעה מיליון דולרים בסך הכול.<ref></ref><ref></ref>

בין היתר, סיבוב ההופעות התקיים באמריקה הצפונית, הקריביים, המזרח התיכון ואירופה.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי 2018
קטגוריה:אלבומי מריה קארי
קטגוריה:אלבומים באנגלית
קטגוריה:אלבומים שהופקו על ידי טימבלנד
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי חברת אפיק רקורדס
אלפא רומיאו 450

אלפא רומיאו, דגם 455
אלפא רומיאו 450 (באיטלקית: Alfa Romeo 450) היא משאית אשר יוצרה על ידי יצרנית הרכב אלפא רומיאו האיטלקית בין השנים 1947–1959.

=="אלפא רומיאו 450"==
* הנעה 4x2
* מנוע קדמי
* "אלפא רומיאו 450" צולמה בשנת 1962 לסרט האיטלקי "Il sorpasso"
===תצורות===
 
* משאית מטען
* מכלית (משאית)
* מסחרית

==ראו גם==
* אלפא רומיאו
* אלפא רומיאו 50
* אלפא רומיאו 85
* אלפא רומיאו 430
* אלפא רומיאו 500
* אלפא רומיאו 800

==קישורים חיצוניים==

==הערות שוליים==

קטגוריה:כלי רכב שהושקו ב-1947
קטגוריה:משאית מכלית
קטגוריה:כלי רכב איטלקיים
450
התוכנית למאבק באנטישמיות ברשת

התוכנית למאבק באנטישמיות ברשת - הלוגו הרשמי
התוכנית הוקמה בשנת 2011 בראשות טל דרור וביוזמת התאחדות הסטודנטים הארצית במטרה להיאבק בגילויי האנטישמיות במרחב האינטרנטי. במרוצת השנים השתתפו במסגרתה מאות סטודנטים ממוסדות לימוד ברחבי הארץ. התוכנית נסגרה בשנת 2018. ראש התוכנית האחרון היה תומר אלדובי, כיום מנכ"ל התנועה למאבק באנטישמיות ברשת.<ref>https://foantisemitism.org/</ref>

==רקע על התוכנית==
במסגרת שיתופי הפעולה של התוכנית עם ארגונים שונים, השתתפו נציגיה דרך קבע בוועדות בכנסת ובכנסים ברחבי העולם. בשנת 2018 השתתף ראש התוכנית תומר אלדובי בפאנל מיוחד בכנס הבינלאומי למאבק באנטישמיות שנערך בישראל בהובלת משרד החוץ ומשרד התפוצות.

==פעילויות התוכנית==
בתוכנית השתתפו מדי שנה עשרות סטודנטים שניטרו תכנים אנטישמיים ברשתות החברתיות הפופולריות המרכזיות והפעילות ביותר בעולם ב-10 שפות שונות, כגון פייסבוק, אינסטגרם, יוטיוב, טוויטר. הסטודנטים דיווחו על מאות תכנים אשר רבים מהם הוסרו מהרשת החברתית ומהמרחב המקוון בכלל - זאת, בהתאם לכללי הקהילה של רשת האינטרנט. התכנים כללו: פוסטים, קריקטורות, סרטונים וציוצים בטוויטר, בעלי אופי אנטישמי. התוכנית הבחינה בין סוגים שונים של תכנים אנטישמיים, ובשנת 2017 דיווחה על יותר מ-15,000 תכנים אנטישמיים שפורסמו בכלל הרשתות החברתיות, אשר היוו לדבריהם "טיפה בים".

2012:
* 5 באוקטובר 2012 - ערוץ 10, צינור לילה – על פתיחת התוכנית עם איציק שמולי.
2014:
* 24 בנובמבר 2014 - וואלה – הסרת קריקטורה אנטישמית בעקבות פיגוע טרור בירושלים.
2015:
* Times of Israel - 4 בינואר 2015 – מאמר של ראש התוכנית שהופץ גם על ידי שגרירות ישראל באו"ם.
* ynet - 18 בפברואר 2015 – כתבה על הסרת עמוד של חמאס.
* 3 במאי 2015 - רדיו BBC - השתתפות והצגת נתונים.
* Xnet - 13 באפריל 2015 – כתבה עם ראש התוכנית.
* 11 במאי 2015 - ישראל היום – ראש התוכנית מדבר על פעילות התוכנית לקראת כנס הפורום הגלובלי למאבק באנטישמיות.
* Algemeiner - 13 במאי 2015
* nrg - 14 במאי 2015 – הפורום הגלובלי החמישי למאבק באנטישמיות.
* 25 ביוני 2015 - צינור לילה, ערוץ 10 – ממצאים על הסתה פלסטינית
* nrg, 27 ביולי 2015 – הסרת אפליקציה של חמאס.
2016:
* Jewish News Online - 27 בינואר 2016
* 1 באפריל 2016 - וואלה – על הווירוס שתקף את התוכנית.
* The Louis D. Brandies Center - 28 בינואר 2016 – נוכחות אדולף היטלר באינטרנט.
* 4 ביולי 2016 – מאקו - הסתה ברשת החברתית "אינסטגרם".
* ynet - 17 בנובמבר 2016 – עלייה באנטישמיות דוגמת פוקימון גו.
2017:
* ערוץ 7 – התפשטות האנטישמיות בעולם.
* Bandeirantes Porto Alegre - ראיון על אנטישמיות ברשת בשפה הפורטוגזית.
* I24 news – ראיון בנושא מרין לה פן.
2018:
* הצטרפות מכללת עמק יזרעאל לתוכנית.
* ישראל היום - רשתות חברתיות ברוסית.

==השתתפות בכנסים ואירועים==
2015:
* הפורום הגלובלי למאבק באנטישמיות, ירושלים.

2016:
* הכנס הבינלאומי הראשון על אנטישמיות ברשת בישראל בשיתוף INACH.
*כנס של ארגון מוניטור האקדמיה הישראלית בנושא BDS ואנטישמיות.
* כנס ביטחוני של ארגון OSCE בקוסובו.

2017:
* 2017 OSCE Youth Conference - 25-26 במאי 2017.
*הפורום הבינלאומי למאבק בפשעי שנאה ברשת INACH, הולנד.

2018:
* הפורום הגלובלי למאבק באנטישמיות, ירושלים.

==הערות שוליים==

קטגוריה:אנטישמיות
קטגוריה:אינטרנט
אלפא רומיאו 800

אלפא רומיאו 800 (באיטלקית: Alfa Romeo 800) היא משאית כבדה, הנעה 4x2, אשר יוצרה על ידי יצרנית הרכב אלפא רומיאו האיטלקית בין השנים 1940–1947.

דגמי "אלפא רומיאו 800" היו בשרות הצבא המלכותי האיטלקי (עד שנת 1946), הצי המלכותי האיטלקי (עד שנת 1946), צבא איטליה והורמאכט.

בשנת 1943 לאחר הסכם שביתת הנשק עם איטליה במלחמת העולם השנייה, הורמאכט צויד בדגמי "אלפא רומיאו 800RE".

==דגמים==
* "Alfa Romeo 800".
* "Alfa Romeo 800RE".

==ראו גם==
* אלפא רומיאו
* אלפא רומיאו 50
* אלפא רומיאו 85
* אלפא רומיאו 350
* אלפא רומיאו 430
* אלפא רומיאו 450
* אלפא רומיאו 500

==קישורים חיצוניים==

==הערות שוליים==

קטגוריה:כלי רכב שהושקו ב-1940
קטגוריה:כלי רכב צבאיים
קטגוריה:אמצעי לחימה גרמניים במלחמת העולם השנייה
קטגוריה:אמצעי לחימה איטלקיים במלחמת העולם השנייה
קטגוריה:כלי רכב איטלקיים
800
אלפא רומיאו 430

אלפא רומיאו 430 (באיטלקית: Alfa Romeo 430) היא משאית כבדה, הנעה 4x2, אשר יוצרה על ידי יצרנית הרכב אלפא רומיאו האיטלקית בין השנים 1942–1950.

דגמי "Alfa Romeo 430 RE" יוצרו עבור צבא איטליה, בעיצומה של מלחמת העולם השנייה, ובתום המלחמה, יוצר לשימושים אזרחיים.

==דגמים==
* "Alfa Romeo 430"
* "Alfa Romeo 430 RE" - דגם לשימוש הצבא האיטלקי

=="אלפא רומיאו 430"==
* מנוע קדמי אשר ממוקם ברובו במרכז-תחתית תא הנהג ובין המושבים הקדמיים של תא הנהג
* מנוע דיזל
* 2 דלתות
* תא נוסעים - נהג + נוסע

==ראו גם==
* אלפא רומיאו
* אלפא רומיאו 50
* אלפא רומיאו 85
* אלפא רומיאו 350
* אלפא רומיאו 450
* אלפא רומיאו 500
* אלפא רומיאו 800

==קישורים חיצוניים==

==הערות שוליים==

קטגוריה:כלי רכב שהושקו ב-1942
קטגוריה:כלי רכב צבאיים
קטגוריה:אמצעי לחימה איטלקיים במלחמת העולם השנייה
קטגוריה:כלי רכב איטלקיים
430
עזרא סלע

עזרא סלע הוא קצין צה"ל במילואים בדרגת אלוף-משנה. פיקד על גדוד 12 ועל חטיבה. בתפקידו האחרון שימש כנספח צה"ל בסינגפור. עוטר בעיטור המופת על גבורתו במלחמת ששת הימים. 
==ביוגרפיה==
סלע נולד וגדל בעכו. בשנת 1965 התגייס לצה"ל, שובץ בחטיבת גולני ועבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ושובץ בגדוד 12 כמפקד מחלקה. במלחמת ששת הימים לחם בקרב תל פאחר ועוטר בעיטור המופת. בהמשך שירת במגוון תפקידים, ובהם, פיקוד על פלוגה ועל גדוד 12. לאחר מכן פיקד על חטיבה 408. בתפקידו האחרון שימש כנספח צה"ל בסינגפור.
== קישורים חיצוניים ==
* שלמה מן, [https://naamoush.wordpress.com/2016/08/03/%D7%94%D7%93%D7%97%D7%A7%D7%AA%D7%99-%D7%9C%D7%92%D7%9E%D7%A8%D7%99-%D7%90%D7%AA-%D7%94%D7%A7%D7%A8%D7%91-%D7%94%D7%96%D7%94/ "הדחקתי לגמרי את הקרב הזה"], כפי שהועלה בבלוג נעמוש - הרמה הסורית, 3 באוגוסט 2016.

==הערות שוליים==

קטגוריה:מעוטרי עיטור המופת במלחמת ששת הימים
קטגוריה:נספחים צבאיים ישראלים בסינגפור
קטגוריה:מפקדי מחלקות במלחמת ששת הימים
קטגוריה:מפקדי חטיבות בצה"ל
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:חיילי חיל הרגלים במלחמת ששת הימים
אלישע אליעזר פרידמן

אלישע אליעזר פרידמן (נקרא בדרך כלל אליעזר פרידמן) (10 באוגוסט 1914 - 27 בספטמבר 2011) היה רנטגנולוג, החובש והרופא הראשי של הפלמ"ח, מנהל מכון הרנטגן בבית החולים בעפולה ומנהל מכון הרנטגן בבית חולים כרמל.

על שמו יש רחוב בפתח תקווה

==קורות חיים==
פרידמן בנם של מטילדה ויעקב, נולד במוקצ'בו (מונקאטש), זקרפטיה, בקיסרות האוסטרו הונגרית, הבכור מבין חמישה אחים. בשנת 1933 התקבל פרידמן לפקולטה לרפואה בפראג. ב-1938 הפסיק את לימודיו עקב פלישת הנאצים לצ'כיה, ושנה לאחר מכן עלה לארץ ישראל. ב-1942 התגייס פרידמן לפלמ"ח, סיים קורס חובשים ובאותה שנה מונה לחובש הראשי של הפלמ"ח. משנת 1943 היה עוזרו של הד"ר יעקב דרור שהיה הרופא הראשי של הפלמ"ח בין השנים 1942 – 1944. פרידמן יצא לביירות ב-1945 כדי להשלים את לימודי הרפואה, לאחר שהד"ר פטר פליישמן, שניהל את בית חולים העמק בעפולה, הסדיר לפרידמן הלוואה למימון לימודיו. פרידמן השלים את לימודיו ביוני1946 באוניברסיטה הצרפתית.

בתום לימודיו עבד פרידמן כשנה בבית החולים בעפולה, ואז שב לשרת כרופא הראשי של הפלמ"ח, עד פירוקו במאי 1948. באמצע 1949 השתחרר מצה"ל.

בין השנים 1949 – 1958 עבד כרדיולוג בבית החולים בעפולה. בין השנים 1959 – 1976 ניהל את מכון הרנטגן במרכז רפואי העמק, ולאחר מכן ניהל את מכון הרנטגן במרכז הרפואי כרמל עד שנת 1984, אז פרש לגמלאות.

נפטר ב-27 בספטמבר 2011.

==משפחה==
פרידמן נישא לפנינה לבית שטרייס בשנת 1942. פנינה ובתם, עדה, נהרגו בתאונת דרכים ב-1960. פרידמן נישא בשנית ללאה ולזוג נולדו שני ילדים, יאיר ורותי. יאיר נפטר בשנת 1998.

==הערות שוליים==

קטגוריה:בוגרי אוניברסיטת סן-ז'וזף
קטגוריה:רדיולוגים ביישוב
קטגוריה:רדיולוגים ישראלים
קטגוריה:אנשי העלייה החמישית
קטגוריה:לוחמי הפלמ"ח
קטגוריה:רופאים צבאיים ישראלים
קטגוריה:סגל מרכז רפואי העמק
קטגוריה:סגל מרכז רפואי כרמל
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1914
קטגוריה:ישראלים שנפטרו ב-2011
תחנת ברסי

תחנת ברסי (רשמית: תחנת פריז-ברסי-בורגון-פאי ד'אוברן. בצרפתית :Gare de Paris-Bercy-Bourgogne-Pays d'Auvergne) היא תחנת הרכבת השביעית בגודלה בפריז. התחנה שוכנת בשכונת ברסי, בדרום-מזרח פריז ומשרתת קווי רכבת SNCF בינוניים וקצרים ליעדים מדרום-מזרח לבירה, בחבלים בורגון ופאי ד'אוברן (כפי שמשתקף בשמה הרשמי של התחנה מאז 2016) ובהם הערים דיז'ון, אביניון, קלרמון-פראן ונוור. התחנה משמשת כתחנה מרכזית לאוטובוסי OUIBUS הבינלאומיים בקווי לונדון/ בריסל/ אמסטרדם - ליל - פריז; ופריז - ליון - טורינו/ מילאנו. כן משמשת התחנה מסוף לרכבות-מעבורת לשינוע כלי רכב (service auto-train או train auto-couchettes TAC).

== היסטוריה ==
במקום בו נמצאת התחנה שכנה תחנת רכבת לסחורות, אשר שירתה את שוק היין הענק של ברסי.

תחנת רכבות הנוסעים המודרנית נפתחה ב-1977 כתחנת-עזר לתחנת ליון.

בעבר שירתה התחנה את קו הרכבת לאיטליה, אך מאז 2011 הועברו רכבות אלה לגאר דה ליון.

== קישורים חיצוניים ==

* [https://web.archive.org/web/20190217185004/https://www.gares-sncf.com/fr/gare/frpbe/paris-bercy-bourgogne-pays-dauvergne דף התחנה באתר SNCF]

==הערות שוליים==

קטגוריה:פריז: תחנות רכבת
קטגוריה:הרובע השנים-עשר של פריז
דייוויד קפ

דייוויד קֶפ (באנגלית: David Koepp; נולד ב-9 ביוני 1963) הוא במאי, מפיק ותסריטאי קולנוע אמריקאי, נחשב לאחד מגדולי תסריטאי הקולנוע האמריקאי. קפ נוהג לכתוב למגוון רחב של סוגות קולנועיות, אך בעיקר בסרטי הרפתקאות.

==ביוגרפיה==
קפ נולד ביוני 1963 בפִּיווֹקִי, ויסקונסין, לאם רופאת משפחה ולאב בעל חברת שלטי חוצות. הוא למד בתיכון קייטי מוריין ובערבים ובסופי שבוע שימש כמלצר במסעדה. הוא נשוי למליסה ואב לארבעה ילדים.

הסרט הראשון שהפיק היה דירה מספר 0 משנת 1988, בו שימש גם כתסריטאי לצדו של הבמאי מרטין דונובן. לאחר שנתיים שימש כתסריטאי סרט הפעולה איש הלילה. 

ב-1991 הפיק את חיילי צעצוע ובשנה שאחריה הפיק את הקומדיה המוות נאה לה של רוברט זמקיס. בשנה שלאחר מכן שימש כתסריטאי בסרט המדע הבדיוני של סטיבן ספילברג פארק היורה.

ב-1994 כתב את התסריט לסרט "The Shadow" המבוסס על דמותו של "הצל" ובכיכובם של אלק בולדווין וג'ון לו. 

ב-1996 הפיק את "משימה בלתי אפשרית" של הבמאי בריאן דה פלמה. באותה שנה גם שימש לראשונה כבמאי בסרט "The Trigger Effect". שנה לאחר מכן חזר להפיק את סרט ההמשך השני של סרטי פארק היורה, "פארק היורה: העולם האבוד". בסרט זה הוא גם שימש כבמאי בפועל ובנוסף קיבל הופעת קמע של איש הנטרף בידי הטירנוזאורוס שהשתולל בסן דייגו. 

ב-1999 שימש כבמאי ותסריטאי במותחן "Stir of Echoes". 

בשנת 2002 היה התסריטאי של "ספיידרמן" ולאחר שנתיים ביים והפיק את סרט המתח "חלון סודי". בשנה שלאחר מכן הפיק את "מלחמת העולמות" של סטיבן ספילברג.

ב-2008 הפיק את "אינדיאנה ג'ונס וממלכת גולגולת הבדולח" הסרט הרביעי של סרטי אינדיאנה ג'ונס, ושנה לאחר מכן - את "מלאכים ושדים".

בשנת 2014 הפיק את "ג'ק ראיין: גיוס הצללים" של קנת בראנה שגם משחק בסרט את הדמות ויקטור צ'רווין. לאחר שנתיים הפיק את "התופת" של רון הווארד. בשנה שלאחריה הפיק את סרט המתח "המומיה" של אלכס קורצמן. 

בשנת 2020 כתב וביים את הסרט הפסיכולוגי "היית צריך לעזוב" בכיכובם של קווין בייקון ואמנדה סייפריד, אשר מבוסס על הספר באותו שם מאת הסופר הגרמני דניאל קלמן.

בשנת 2022 כתב והפיק את סרט המותחן של סטיבן סודרברג "קימי" בכיכובה של זואי קרביץ; הסרט עלה ישירות לשירות הסטרימינג של HBO Max. 

בשנת 2024, עתיד לצאת הסרט "Cold Storage" אותו הפיק ואף כתב לו את התסריט. בנוסף, באותה שנה כתב את התסריט לסרטו של סטיבן סודרברג "Black Bag".

בשנת 2025 מתוכנן לצאת סרט "עיר היורה" שתסריט נכתב על ידי קפ.

==קישורים חיצוניים==

* 

קטגוריה:תסריטאי קולנוע אמריקאים
קטגוריה:במאי קולנוע אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1963
מיס רומניה

אלנה רוקסנה אזואיציי, זוכת תחרות מיס רומניה לשנת 2007
מיס רומניה (ברומנית: Miss România) היא תחרות יופי הנערכת ברומניה.

תחרות מיס רומניה המקורית נוסדה בשנות ה-1920 המאוחרות, הזוכה הראשונה בתואר הייתה מגדה דמטרסקו שהשתתפה בהמשך בתחרות היופי הבינלאומית בטקסס וסיימה במקום השישי. הזוכה בשנה לאחר מכן הייתה מריאנה מיריקה שדורגה במקום השלישי בתחרות הבינלאומית.

ב-1932 הרומנייה דורותה קריסטסקו השתתפה בתחרות יופי בינלאומית דומה שנערכה בבריסל, השתתפותה של רומניה בתחרויות הבינלאומיות הופסקה ב-1936, אך עם זאת מספר תחרויות יופי נערכו בתקופת השלטון הקומוניסטי במדינה בשנות ה-1970

ב-1991 בתחרות המחודשת זכתה דניאלה נאנה, בשנה זו בפעם הראשונה השתתפה לראשונה נציגת רומניה בתחרות מיס תבל המודרנית. ב-1999 הפסיקה רומניה להשתתף בתחרות זו אך השתתפה בתחרות מיס עולם המקבילה.

ב-2009 חזרה רומניה להשתתף במיס תבל תחת פורמט מחודש.

בנוסף לכך, ברומניה נערכת תחרות יופי מיס פיראנדה בה משתתפות נשים ממוצא צועני.

==קישורים חיצוניים==

* 
* 
* 
* 
* 

קטגוריה:תחרויות יופי לנשים
קטגוריה:רומניה: תחרויות יופי
קטגוריה:נשים ברומניה
המדינה זה אני

לואי ה-14 בשנת [[1654]]
"המדינה, זה אני" (מצרפתית: "L'Etat, c'est moi") הוא ביטוי המיוחס ללואי הארבעה עשר, מלך צרפת ומסמל אבסולוטיזם מלוכני. על פי ההשערה, המשפט נאמר בפני הפרלמנט ב-13 באפריל 1655, כתגובה לסמכויות שהפרלמנט נטל לעצמו ב-20 במרץ 1655. בכך הוא בא לבטא תפיסה של עליונות המלוכה על הפרלמנט. 

האמירה לא מופיעה במסמכי הפרלמנט. לכן מספר היסטוריונים מפקפקים בעצם אמירתה, או בייחוס שלה ללואי ה-14.

קטגוריה:מילים וביטויים בצרפתית
קטגוריה:צרפת: פוליטיקה
קטגוריה:1655
קטגוריה:ביטויים פוליטיים
הארמייה ה-22 (ברית המועצות)

הארמייה ה-22 (ברוסית: армия я-22) הייתה ארמייה של הצבא האדום שלחמה במלחמת החורף ובמלחמת העולם השנייה.

==היסטוריה==
היחידה הוקמה ביוני 1941 על בסיס היחידות שהיו ממוקמות באזור אורל. ב-13 ביוני מפקד הארמייה קיבל פקודה על התחלת העברת היחידה מערבה. ב-22 ביוני הארמייה ה-22 הייתה במהלך מעבר. ב-25 ביוני היא הועברה לעתודה ובסוף יוני 1941 החלה בקרבות מגננה. ב-1 ביולי היא התמקמה בקו הגנה במרחב ויטבסק. קו ההגנה שלה היה באורך 200 ק"מ. תוך זמן קצר קווי ההגנה נפרצו וארמייה ה-22 חולקה ל-2. בסופו של דבר, רוב יחידות הארמייה הצליחו לסגת מזרחה ולחבור לכוח העיקרי. הארמייה ה-22 הייתה בין היחידות שהשתתפו בקרב סמולנסק. באוקטובר 1941 הארמייה ה-22 לחמה במרחב קלינין. בהמשך היא לחמה באזור רז'ב.

באפריל 1943 יחידות הארמייה ה-22 נכללו ביחידות שפעלו בפריצת מצור לנינגרד. בהמשך כחלק של כוחות החזית הבלטית השנייה הם נכנסו לשטח לטביה הסובייטית והשתתפו בשחרור ריגה. היא סיימה את הלחימה בלטביה. ביוני 1945 הארמייה ה-22 פורקה והמפקדה שלה הייתה בסיס להקמת פיקוד צבאי קרים. 

בשנת 1990, ארמייה ה-22 הוקמה מחדש על בסיס יחידות שהיו ממוקמות בשטח גרמניה המזרחית ופולין. היחידה השתתפה במלחמת צ'צ'ניה הראשונה ומלחמת צ'צ'ניה השנייה. בשנת 2009 היא פורקה.

==מפקדים==
* פיליפ ירשקוב (יוני 1941 - אוגוסט 1941) 
* וסילי יושקביץ' (אוגוסט 1941 - אוקטובר 1941)
* ולדימיר ווסטרוחוב (אוקטובר 1941 - מרץ 1942)
* וסילי יושקביץ' (אפריל 1942 - דצמבר 1942)
* דמיטרי סלזניוב (דצמבר 1942 - מרץ 1943)
* וסילי יושקביץ' (מרץ 1943 - אפריל 1944)
* גנדי מרקורייב (אפריל 1944 - ספטמבר 1945)

==קישורים חיצוניים==
* [http://samsv.narod.ru/Arm/a22/arm.html הארמייה ה-22] באתר samsv 

22
22
פונטיוס פנטזונה

פונטיוס פנטזונה (שם מדעי: Desmopuntius pentazona) הוא מין ממשפחת הקרפיוניים. תפוצת המין בדרום מזרח אסיה, כולל קמבודיה, אינדונזיה כולל האי בורנאו, מלזיה, סינגפור ו-וייטנאם.

הדג דומה באופן מהותי למין סומטרה, מלבד העובדה שיש לו חמישה פסים שחורים אנכיים על גוף כתום או זהוב במקום ארבעה פסים שיש לסומטרה. הדגים יגדלו עד אורך מרבי של 8.8 ס"מ.

הדג חי לרוב במים טרופיים בעלי זרימה חלשה עם 5-6 pH, קשיות מים של 5-12.0 GH וטווח טמפרטורות של 23-29 מעלות צלזיוס.

לדגים יש חשיבות מסחרית בתחביב דגי הנוי ולעיתים קרובות מכונים "נמר".

המין מטיל ביצים במים פתוחים. לאחר שההשרצה הסתיימה, עלולים הדגים לאכול חלק מהביצים שהטילו. לכן יש צורך להפריד את הדג מן הביצים לאחר הרבייה כדי למנוע מהביצים מלהאכל. הביצים יבקעו תוך יום אחד.

== באקווריום ==
פונטיוס פנטזונה נחשב למין שקט שלא יתקוף מינים אחרים, מאחר שמדובר בדג המאופיין בהתנהגות התלהקותית מומלץ לגדל את הדג בקבוצה של לפחות 5 פריטים. הדג מעדיף תנאים של צמחיית מים עם סלעים ומרחב שחייה רחב.

== קישורים חיצוניים ==

קטגוריה:בעלי חיים שתוארו ב-1894
קטגוריה:טקסונים שתוארו בידי ז'ורז' אלבר בולנז'ר
קטגוריה:קרפיוניים
קטגוריה:דגי נוי
קטגוריה:מלזיה: דגים
קטגוריה:אינדונזיה: דגים
דאודה קוליבאלי

דאודה קוליבאלי (בצרפתית: Daouda Coulibaly; נולד ב-1976) הוא במאי קולנוע ותסריטאי צרפתי ממוצא מאלי.

== קורות חייו ==
נולד וגדל במרסיי לאב שנולד במאלי ולאם שנולדה בקונאקרי - בירת גינאה. אחרי שסיים לימודי כלכלה ועבד בעריכה בטלוויזיה, החליט להפוך לבמאי. הושפע מבמאי הקולנוע המאלי, סולימאן סיסה.

במידה רבה, קוליבאלי הוא תוצר של פרויקט של Focus Features (חברה בת של סרטי יוניברסל), שיזמה תוכנית שנמשכה שש שנים ונקראה "Africa First". התוכנית הציעה מימון, ליווי מקצועי וסיוע בהפצה ליוצרים אפריקאים בראשית דרכם. התוכנית, שהעניקה 10,000 דולר להפקת סרט קצר, סייעה לקוליבאלי ולמעל ל-20 יוצרים קולנועיים חדשים מהיבשת לקבל חשיפה על הבמה הבינלאומית.

במהלך 2008 יצר את סרטו הקצר הראשון: "Il était une fois l'indépendance" (היה הייתה עצמאות) שהתבסס על מעשיה עממית מאלית ויצא לאור ב-2009. ב-2010 ביים את סרטו הקצר השני, "Tinye So" . הסרט הציג בפסטיבל הקולנוע האפריקאי בניו יורק , בפסטיבל הסרטים של לונדון, בפסטיבל הסרטים הבינלאומי של דובאי וזכה בפרס הסרט האפריקאי הקצר הטוב ביותר בפסטיבל הקולנוע של אפריקה, אסיה ואמריקה הלטינית במילאנו .

ב-2011 החל לעבוד על סרטו הראשון באורך מלא, וב-2016 יצא הסרט למסכים: "וולו", שעסק בעלייתו של צעיר ממאלי בעולם סחר הסמים באפריקה. הסרט, בכיכובו של איברהים קומה, הושווה על ידי מפיציו ל"פני צלקת" האפריקאי, הוצג בפסטיבלי קולנוע רבים ברחבי העולם וזכה לביקורות חיוביות, אך נכשל כליל בקופות וירד מהמסכים לאחר זמן קצר.

קוליבלי חי עם משפחתו, כולל שני ילדיו, במשך ארבע שנים במאלי וחזר ב-2015 לחיות בצרפת, בין היתר, בגלל פריצת מגפת האבולה ואירועים אלימים במאלי בעקבות מלחמת האזרחים במדינה.

==קישורים חיצוניים==

==הערות שוליים==

קטגוריה:במאי קולנוע צרפתים
קטגוריה:מאלים
קטגוריה:קולנוע במאלי
קטגוריה:צרפתים ממוצא מאלי
קטגוריה:צרפתים שנולדו ב-1976
Thank God I Found You

Thank God I Found You (בעברית: תודה לאל שמצאתי אותך) הוא סינגל של הזמרת-יוצרת האמריקאית מריה קארי, מתוך אלבומה השישי Rainbow. השיר יצא כסינגל השני מתוך האלבום, בשיתוף עם הזמר ג'ו ולהקת 98 דייגרס.

השיר יצא לאור ב-25 בינואר 2000, על ידי חברת התקליטים קולומביה רקורדס.

== רקע וכתיבה ==
השיר נכתב והופק על ידי קארי עצמה, ג'יימס האריס השלישי וטרי לואיס. מבחינה מוזיקלית השיר הוא בלדת R&B אשר מבחינה לירית מושפעת ממערכות יחסים קודמות של קארי. בשיר קארי מביעה אהבה ורגשות כלפי בן זוגה ומודה לאלוהים על כך שפגשה אותה.

בנוסף לכך, לשיר יצא רמיקס רשמי תחת השם "(Thank God I Found You (Make It Last Remix", ובו במקום להקת 98 דייגרס, משתתף הראפר האמריקאי נאז. הרמיקס לשיר נעשה בהשראת הרמיקס לשיר "Make It Last Forever" של הזמר קית' שוויאט, כאשר הרמיקס של קארי נעשה בגרסת R&B קצבית יותר ובו נכללו כמה מהבתים של הגרסה המקורית.

== ביקורת והצלחה ==
השיר קיבל ביקורות מעורבות. חלק מהמבקרים כינו אותו "כשיר נהדר" אך חלק גדול גם כינה אותו כ"בלתי נסבל לשמיעה" ו"נשכח". אך למרות זאת השיר זכה להצלחה כאשר הגיע למקום ה-1 בארצות הברית והפך לשיר ה-15 שלה לעשות זאת.

הוא זכה להצלחה גם באירופה כאשר הגיע למקום ה-15 במצעד האירופאי הכללי ובקנדה כאשר הגיע שם למקום ה-2. אצל להקת 98 Degrees זה היה לשיר היחיד שלהם שהגיע למקום הראשון בארצות הבירת ואצל ג'ו זה היה השיר הראשון מתוך שניים שהגיע למקום הראשון במדינה. בארצות הברית השיר הגיע למעמד זהב על מכירות של 687 אלף עותקים.

== וידאו קליפ ==
הווידאו קליפ של השיר בוים על ידי ברט רטנר, וכולל את כל המבצעים של השיר כאשר הקליפ מציג הופעה חיה שלהם עם השיר. בנוסף לכך, יצא גם קליפ לגרסת הרמיקס של השיר אשר צולם בתצוגת אופנה בגרמניה ובו נראים מבצעי השיר מופיעים איתו במועדון קטן.

נכון ל-23 באוקטובר 2018, מונה הצפיות של הקליפ עומד על כ-11 מיליון צפיות.

== התביעה ==
על מנת לקדם את השיר ביצעה אותו קארי בטקס פרסי ה-AMA ובנוסף גם בסיבוב ההופעות לקידום האלבום ובסיבוב ההופעות "The Adventures of Mimi Tour", עם הזמר טריי לורנז. בספטמבר 2000 כותבי השירים ווארין קמפבל וסת' סבירסקי הגישו תביעה כנגד קארי בטענה שהשיר דומה בכבדות לשיר "One of Those Love Songs" של הרכב האר אנד בי Xscape אותו כתבו ללהקה.

התביעה נדחתה בפעם הראשונה אך בבית המשפט לערעורים הוחלט לפתוח מחדש את התיק אך הוא נאשר מחוץ לכותלי בית המשפט עד אפריל 2006 ועד היום לא ידוע מה קרה איתו.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|687,000<ref></ref>
|}

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירי נאז
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי סאנא חמרי
קטגוריה:וידאו קליפים שבוימו על ידי ברט ראטנר
קטגוריה:בלדות משנות ה-1990
קטגוריה:בלדות R&B עכשוויות
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס
כוס ניצי

זוג כוסים עם טרף
Surnia ulula ulula
כוס ניצי (שם מדעי: Surnia ulula) הוא מין של דורס לילה קטן ממשפחת הינשופיים הדומה לכוס, והוא המין היחיד בסוגו. הוא חי באזור הטייגה בצפונה של אמריקה הצפונית וצפון אירואסיה, והוא יכול להדרים עד סין. מקור השם ניצי הוא מדמיונו למין נץ קופר החי ביערות אמריקה הצפונית.
== מאפיינים ==
אורכו של כוס זה 36–42.5 סנטימטר ומשקלו עד 300 גרם בזכרים. הנקבות גדולות יותר באורך 37.2–44.5 סנטימטר ומשקלן עד 340 גרם. מוטת כנפיהם הממוצעת של שני הזוויגים 45 ס"מ. הכוס בעל נוצות כנפיים חומות כהות. החלק העליון לבן ושאר הגוף לבן. החזה מפוספס בשחור והכתפיים, הצוואר וצידי הראש החיצוניים שחורים. מקור הכוס כתום והעיניים צהובות וגדולות. כמו הרבה מיני כוסים הוא יכול להפנות את צווארו לצדדים כדי לראות יותר טוב.

הכוס הוא פעיל לילה או בין הערביים. הוא מצוי ביערות הטייגה או יערות מחטניים נוספים, בהם הוא מחפש בעיקר נברנים מהסוג נברן שדות וכן מכרסמים נוספים וגורי ארנבות, בייחוד ארנבת השלג. טרף נוסף כולל סנאי אדום, עכברים, חולדות, למינגים הנפוצים בצפון, מיני עופות כמו שכווי האשוח, יונים, נקרים, דרורים, אדומי חזה, עורבנים, זרזיריים, פרושיים וגבתוניים. בחורף צד הכוס עופות גדולים יותר כמו שכווי השלג.

הכוס חי עם בן זוג קבוע והם מתרבים בחודש מרץ, לפני האביב. הנקבה מקננת בחורים טבעיים או בנויים ומטילה 3–11 ביצים. שני ההורים מביאים מזון לצאצאים עד הבגרות ותוקפים כל מסיג גבול.

==תת-מינים==
* Surnia ulula ulula
* Surnia ulula tianschanica
* Surnia ulula caparoch

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ינשופיים
קטגוריה:עופות יחידים בסוגם
קטגוריה:פינלנד: עופות
קטגוריה:רוסיה: עופות
קטגוריה:קנדה: עופות
קטגוריה:בעלי חיים שתוארו ב-1758
ניצן פלג (ראש מועצה אזורית)

ניצן שלמה פלג (נולד ב-30 במרץ 1977) הוא ראש המועצה האזורית הגליל התחתון.

== ביוגרפיה ==
פלג נולד במושב שדמות דבורה והתחנך בבית הספר החקלאי כדורי, לאחר סיום לימודיו התנדב ליחידת יהל"ם בה שימש כלוחם וכמפקד צוות ובהמשך כקצין הנדסה חטיבתי, תפקיד בו נפצע קשה בראשו מירי מחבלים בהיתקלות בעיר חברון ובעקבותיו שוחרר מצה"ל, כיום רס"ן במיל ובתפקידו האחרון שימש יקל"ר הגליל התחתון.
פלג השתלב בעסק המשפחתי "חווית הרוכבים" שבקיבוץ בית אורן ובמהלך תהליך השיקום שהתמקד ברכיבה על סוסים פתח מרכז רכיבה טיפולי במשק המשפחתי שבשדמות דבורה ולאחר מכן סניף נוסף בקיבוץ לביא ובו עסק בין היתר בשיקום של נכי צהל הלומי קרב ונוער בסיכון. לאחר מכן השתלם בהדרכה וטיפול בסוסים ובעקבותיה הקים חברה לטיפול ופיתוח ביטחון עצמי וניהול בעזרת סוסים.<ref></ref> ספרו של פלג "צעדים ראשונים" שראה אור בשנת 2008 עוסק בתקשורת בין האדם לסוס. שימש חבר בהנהלה של ההתאחדות הלאומית לספורט רכיבה.

לפלג תוארי סגן ואלוף ישראל במקצועות הרכיבה השונים reining, Roping, cutting ובבשנים 2004–2005 השתתף פלג באליפות ה-TEAM ROPING הישראלית לסוסים וזכה במקום הראשון במקצה צמד שנתיים ברציפות. 

פלג פרוד ואב ל-2 ומתגורר בשדמות דבורה.

== פעילות פוליטית ==
החל משנת 2012 מכהן פלג כיו"ר הוועד המוניציפלי של שדמות דבורה וכפעיל במאבק להרחבת הכבישים 65 ו-767 אשר כמות התאונות והנפגעים בהם הן מהגדולות בצפון.

פלג הוא בעל תואר שני במינהל ציבורי עם התמחות בשלטון המקומי, תואר שני בלימודי ארץ ישראל, ולימודי תעודה בתחומים מנהיגות וניהול קהילתי במגזר הכפרי וניהול אגודות חקלאיות.
הוא משמש כמפקד יחידת קישור גליל תחתון במילואים בדרגת רב-סרן ובעל עסק בתחום התיירות.

בשנת 2018 הכריז על מועמדותו לראשות המועצה האזורית הגליל התחתון לאחר פרישת ראש המועצה המכהן מוטי דותן. בבחירות שנערכו זכה פלג ב-39.99% מסך הקולות ולאחר ספירת קולות החיילים עקף את רף ה-40% הנדרשים בשני קולות, זכה ב-40.03% מהקולות ונבחר לראשות המועצה האזורית גליל תחתון. עם כניסתו לתפקידו, הגמיש את מדיניות אזורי הרישום במוסדות חינוך של המועצה והתיר לתלמידים מבית רימון שהוריהם בקשו לשלוח אותם לחטיבת ביניים של ישיבה תיכונית שדה יעקב, ללמוד במוסד החינוך בו בחרו, בניגוד להחלטה קודמת. 

במסגרת תפקידו כראש מועצה מכהן כחבר בוועדה המחוזית לתכנון ובניה מחוז צפון, יו"ר פארק התעשיות קדמת גליל ויו"ר הוועדה לתכנון ובניה הגליל התחתון. פלג פועל רבות<ref></ref> כנגד מייזמי אנרגיה מזהמים מבחינה סביבתית ומבחינה נופית, במהלך שנת 2019 הצליח פלג למנוע הקמת תחנת כוח מזהמת ומספר מיזמים פרטיים של טורבינות רוח במרחב הגליל התחתון. פלג הצליח לפסול (לראשונה מזה 17 שנים) באמצעות הות"ל מיזם אנרגיית רוח ברמת סירין.

לפני הבחירות לכנסת ה-24 הצטרף כחבר למפלגת דרך ארץ וביחד לתקווה חדשה. בסוף שנת 2021 החל לקדם באמצעות חברי הכנסת צבי האוזר ומאיר יצחק הלוי יוזמת חקיקה לביצוע בדיקות אלכוהול למשיטי סירות ואופנועי ים<ref></ref>. 

== הערות שוליים ==

קטגוריה:ראשי המועצה האזורית הגליל התחתון
קטגוריה:בוגרי בית הספר כדורי
קטגוריה:אנשי המושב
קטגוריה:ישראלים שנולדו ב-1977
גאורג, דוכס סקסוניה

גאורג, דוכס סקסוניה (בגרמנית: Georg der Bärtige; 27 באוגוסט 1471–17 באפריל 1539) היה דוכס סקסוניה מבית וטין.

== ביוגרפיה ==
היינריך נולד במייסן ב-27 באוגוסט 1471, והיה בנם הבכור של אלברכט השלישי, דוכס סקסוניה, וסידוניה מפודבראדי, בתם של גאורגה פודבראדי, מלך בוהמיה וקוניגונדה משטרנברג. בשנת 1500 מת אביו, וגאורג ירש את דוכסות סקסוניה, בעוד אחיו היינריך הפך ללורד של פריסלנד. השלטון הסקסוני בפריזלנד הוטרד מהתקוממות מתמשכת, וכתוצאה מכך, היינריך, שהיה בעל אופי די מתון, ויתר על התואר שלו בשנת 1505 לטובת גאורג, בתמורה לקצבה ולמחוזות וולקנשטיין ופרייברג, שבה הוא התגורר. גם תחת שלטונו של גאורג המשיכו המרידות בפריסלנד, ומשום כך מכר גאורג בשנת 1515 את הנחלות לקרל, דוכס בורגונדי.

בשנת 1517 החל מרטין לותר את הרפורמציה הפרוטסטנטית בגרמניה, וכמה שנים מאוחר יותר המיר אחיו היינריך את דתו ללותרניזם, בעוד גאורג נשאר קתולי אדוק. בשנת 1525 היה גאורג ממקימי הליגה של דסאו, ובשנת 1538 היה ממקימי הליגה הקדושה של נירנברג, שנועדו לחיזוק האינטרסים הקתוליים בגרמניה. רק שניים מבניו של גאורג שרדו עד לבגרותם, יוהאן ופרידריך, אולם שניהם מתו לפניו ללא ילדים. כאשר נפטר פרידריך בשנת 1539, הפך אחיו היינריך להיות יורש העצר של הדוכסות פי חוק ההסדר של 1499, אולם כדי למנוע רצף פרוטסטנטי, ניסה גאורג לעקוף את רצונו של אביו, לנשל את היינריך, ולהוריש את הדוכסות לארכידוכס פרדיננד, אחיו של קרל החמישי, קיסר האימפריה הרומית הקדושה. עם זאת, גאורג מת רק חודשיים מאוחר יותר ב-17 באפריל 1539, ואחיו היינריך ירש את הדוכסות, והפך את הלותרניזם לדת המדינה של דוכסות סקסוניה.

== משפחתו ==
ב-21 בנובמבר 1496 התחתן גאורג בדרזדן עם ברברה יגלו, בתם של קז'ימייז' הרביעי, מלך פולין ואליזבת מאוסטריה, ממנה היו לו עשרה ילדים:
* כריסטוף מסקסוניה (1497).
* יוהאן, נסיך הכתר של סקסוניה (1498–1537).
* וולפגנג מסקסוניה (1499–1500).
* אנה מסקסוניה (1500).
* כריסטוף מסקסוניה (1501).
* אגנס מסקסוניה (1503).
* פרידריך, נסיך הכתר של סקסוניה (1504–1539).
* כריסטינה מסקסוניה (1505–1549), התחתנה עם פיליפ הראשון, רוזן הסן.
* מגדלנה מסקסוניה (1507–1534), התחתנה עם יואכים השני, הנסיך הבוחר מברנדנבורג.
* מרגרטה מסקסוניה (1508–1510).

== אילן יוחסין ==

== קישורים חיצוניים ==

* 

{| class="wikitable" style="margin:auto;text-align:center;"
|-
| colspan="3" align="center"| גאורג, דוכס סקסוניה בית וטין נולד:27 באוגוסט 1471 מת:17 באפריל 1539
|-
| rowspan="1" align="center"| אלברכט השלישי
| rowspan="1" align="center"| דוכסות סקסוניה 1500–1539
| rowspan="1" align="center"| היינריך הרביעי
|}

קטגוריה:בית וטין
קטגוריה:אבירי מסדר גיזת הזהב
קטגוריה:ילידי 1471
קטגוריה:נפטרים ב-1539
לילא כילאני

לילא כילאני (בערבית: لَيْلَى كيلاني; בצרפתית: Leïla Kilani; נולדה בשנת 1970) היא מפיקה ובמאית מרוקאית. סרטיה הידועים שלה כוללים את הסרטים "טנג'יר" (2003) ו"המקומות האסורים שלנו" (2009). "על הקצה", סרטה העלילתי הראשון, הוקרן במסגרת "שבועיים של הבמאים" בפסטיבל הקולנוע בקאן 2011 וזכה בפרסי הסרט, הבימוי והשחקנית בפסטיבל טאורמינה 2011. כילאני נולדה בעיר קזבלנקה שבצפון אפריקה.

רוב הסרטים של כילאני עוסקים באופי הפוליטי והחברתי-כלכלי של מקומות שונים, ולעיתים קרובות הם מתמקמים בארץ מולדתה. בסרטי התיעוד שלה מתארים אזורים פגועים במרוקו, ועוסקים גם בתנאי החיים הקשים. כילאני מתגוררת בפריז ובטנג'יר.

== ביוגרפיה ==
לילא כילאני למדה לתואר מוסמך בהיסטוריה ותרבות של המזרח התיכון בפריז, בבית הספר ללימודים גבוהים במדעי החברה. בסוף שנות ה-90 ועד תחילת שנות ה-2000, כילאני עבדה כעיתונאית עצמאית ועשתה את הסרט הדוקומנטרי הראשון שלה "Tanger, La Reve De Bruleurs" (טנג'יר), סרט המספר על מהגרים צעירים מאפריקה המסתגלים לחיים בטנג'יר שבמרוקו. כילאני המשיכה ליצור סרטים דוקומנטריים לפני שביימה סרט עלילתי באורך מלא בשנת 2011.

=== קריירה ===
לילא כילאני צילמה סרטי תעודה, שלעיתים קרובות, נוגעים בביוגרפיה האישית שלה. הסרט "Tanger, La Reve De Bruleurs" (טנג'יר חלומם של הבוערים), מציג את נקודות הבט האישית שלה על העיר טנג'יר השוכנת על מצר גיברלטר, כשבצדו השני של המצר נמצאת ספרד, הכניסה ליבשת אירופה. הסרט עוקב אחרי צעירים שחולמים להגר לאירופה. במאי 1991 נחתמה אמנת שנגן ומאז נדרשים אזרחי אזור המגרב לקבל ויזה לאירופה והעיר טנג'יר היא בסיס לכניסה בלתי חוקית לאירופה של מרוקאים, אזרחי מאלי, סנגל, מאוריטניה ומדינות אפריקה האחרות. הם נקראים בדיאלקט המרוקאי מקומי הבוערים, משום שהם מוכנים לעשות הכל כדי לעזוב, אפילו לשנות את זהותם. היא סיפרה בריאיון לעיתון הצרפתי "לה מונד" כי המושג "Bruleur" נועד לסמל את שריפת הזהות, במיוחד את זהות המהגרים הצעירים שמוצגים בסרט. כילאני ממשיכה להזכיר כי תנאי המדינה אינם מספיקים כדי לקיים את החלומות שלהם, ולכן הם חייבים לתפוס את עצמם ולשרוף את זהותם.

אחד מסרטיה הדוקומנטריים המוכרים ביותר הוא הסרט "המקומות האסורים שלנו", אותו צילמה בשנת 2008. סרט תיעודי זה הוא על סיפור המתרחש בשנות ה-70 על שלטונו של המלך המרוקאי חסן השני, המספר את סיפורי המשפחות בתקופת שלטונו. סרט זה זכה בפרס בפסטיבל הסרטים הפאן-אפריקאי ה-21. סרט תיעודי זה, הוביל אותה מאוחר יותר לביים את סרטה הראשון "על הקצה" אשר הוקרן לראשונה במאי 2011 בפסטיבל הקולנוע בקאן.

== פילמוגרפיה ==
{|class="wikitable plainrowheaders" style="text-align:center;"
!|שם הסרט במקור
!שם הסרט בעברית
!|שנה
!הערות
|-
|Tanger, La Reve de Bruleur 
|טנג'יר
|2002
|סרט דוקומנטרי
|-
|Zad Moultaka
|פגישה, עם ברז
|2003
|סרט דוקומנטרי
|-
|Our Forbidden Places
|המקומות האסורים שלנו
|2008
|סרט דוקומנטרי
|-
|On the Edge
|על הקצה
|2011
|סרט באורך מלא
|}

== קישורים חיצוניים ==

== הערות שוליים ==

קטגוריה:קזבלנקה: אישים
קטגוריה:מפיקות קולנוע
קטגוריה:במאיות קולנוע מרוקאיות
קטגוריה:ילידות 1970
קטגוריה:מרוקאים שנולדו ב-1970
ToneLoc

ToneLoc (באנגלית: Tone Locator; תעתיק מקוצר: ToneLoc) היה כלי לסריקה אוטומטית של מספרי טלפון.

ToneLoc מאפשר למשתמש בו לבצע סריקות אחר רכיבי תקשורת, מודמים, תיבות דואר קולי, PBX ועוד. 

ניתן להשתמש בכלי דרך ממשק שורת הפקודה המותאם למערכות הפעלה MS-DOS, פותח על ידי כריס למפרכט (Chris Lamprecht) ומוצ'ו מאס (Mucho Maas) ושוחרר לראשונה בתחילת שנות ה-90.

שם הכלי הוא משחק זהה לשמו של הראפר והשחקן האמריקאי טון לוק (Tone Loc).

קוד המקור של ToneLoc שוחרר בתאריך 17 באפריל 2005.

==ראו גם==
* WarVOX
* VOIP
* Metasploit

==קישורים חיצוניים==
* [http://www.textfiles.com/hacking/tl-user.txt מדריך למשתמש הכלי באתר Textfiles ]
* [https://support.usr.com/support/5637/5637-ug/ref_data.html מדריך למשתמש US Robotics באתר Usr.com ]
* ראיון עם Threat Minor ארכיון BBS באתר Archive.com {{אנגלית}}

קטגוריה:תוכנות אבטחת מחשבים
קטגוריה:תוכנה חופשית
קרחון חבר העמים

קרחון חבר העמים או קרחון קומונוולת (באנגלית: Commonwealth Glacier) הוא קרחון הזורם לכיוון דרום מזרח, אל תוך צידו הצפוני של עמק טיילור, מערבית להר קולמן בארץ ויקטוריה שבאנטארקטיקה.  

בצידו הצפוני של הקרחון מצוי רכס פלינט.

גובהו של הקרחון 286 מטרים מעל פני הים.

==היסטוריה==
===גילוי הקרחון===

הקרחון מופה לראשונה על ידי משלחת טרה נובה (אשר חקרה את אנטארקטיקה בין השנים 1910–1913), בראשותו של רוברט פלקון סקוט, אשר נתן לקרחון את שמו.

הקרחון נקרא על שם חבר העמים של אוסטרליה (באנגלית: "חבר עמים" הוא "קומונוולת'"), אשר מימנה את המשלחת. 

==לקריאה נוספת==

<div class="mw-content-ltr">• Steven A. ARCONE, Karl KREUTZ, [https://www.igsoc.org/annals/50/51/A51A087.pdf GPR reflection profiles of Clark and Commonwealth Glaciers, Dry Valleys, Antarctica], Climate Change Institute, University of Maine, Orono, ME 04469, USA</div>

<div class="mw-content-ltr">• Gayle L. Dana, Robert A. Wharton, Jr, Andrew G. Fountain, [https://www.nsf.gov/geo/opp/antarct/ajus/nsf9828/9828html/h3.htm McMurdo Dry Valleys LTER: Solar radiation on glaciers in Taylor Valley, Antarctica]</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:3002 קרחון חבר העמים] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=117518 קרחון חבר העמים] באתר הגאזט האנטארקטי SCAR של ממשלת אוסטרליה
* [https://adam.antarcticanz.govt.nz/nodes/view/20659 תצלומי קרחון חבר העמים] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=3002&fid=antgeo_105 תצלום לוויין]
* [http://gigapan.com/gigapans/63121 תצלום פנורמי של קרחון חבר העמים]
** [https://www.mcmlter.org/content/commonwealth-glacier תצלום קרחון חבר העמים]
* [https://web.archive.org/web/20181023234339/https://mcm.lternet.edu/content/commonwealth-glacier-meteorological-station-measurements ממצאי התחנה המטאורולוגית הסמוכה לקרחון חבר העמים]

==הערות שוליים==

חבר העמים
חבר העמים
עיט קסיני

עיט קסיני (שם מדעי: Aquila africana) הוא מין עוף דורס מהסוג עיט החי היערות גשם במערב אפריקה, ובחלק ממרכז ומזרח אפריקה. בעבר היה שייך לסוג עיט קטן.

עיט זה מגיע לאורך 50 סנטימטרים, מוטת כנפיים של 150 סנטימטרים ומשקלו 0.9–2.1 קילוגרם. הוא בעל נוצות כנפיים חומות שחלקם העליון צהוב וחזה לבן. הראש חום-כהה עם עיניים גדולות שחורות ומקור מעוקל צהוב. העיט בעל כנפיים רחבות והוא מסוגל לדאות בלי מאמץ מעל זרמי אוויר חם.

העיט מוגבל ליערות לחים בין סיירה לאון למערב אוגנדה ודרומה לאגן הקונגו עד צפון אנגולה. העיט מקנן בשטחי היערות ובהם בונה קן גדול עשוי ענפים וזרדים והנקבה מטילה בו 1–2 ביצים.

במשך היום העיט דואה ממעל היערות והמישורים בחיפוש אחרי טרף קטן כמו עופות קטנים יותר וסנאי עצים.

==קישורים חיצוניים==

==הערות שוליים==

קטגוריה:בעלי חיים שתוארו ב-1865
קטגוריה:טקסונים שתוארו בידי ג'ון קסין
קטגוריה:עיט (סוג)
קטגוריה:הרפובליקה הדמוקרטית של קונגו: עופות
קטגוריה:עופות יערות הגשם האפריקאים
מאנון

מאנון (בצרפתית: Manon des Sources, מאנון של המעיין) הוא סרט דרמה צרפתי משנת 1986 בבימויו של קלוד ברי עם איב מונטן, דניאל אוטיי ועמנואל ביאר בתפקידים הראשיים.

זה סרט המשך לז'אן דה פלורט. התסריט נכתב על ידי קלוד ברי וז'ראר בראש והוא מבוסס על הרומן "מי הגבעות" (L'eau des Collines) של מרסל פניול משנת 1963. הרומן הארוך מחולק לשני חלקים: "ז'אן דה פלורט" ו"מאנון של המעיין" (Manon des Sources).

==תקציר העלילה==
מאנון (עמנואל ביאר), בתו של ז'אן דה פלורט חוזרת לאחר עשר שנים להתגורר ליד ביתו לשעבר של אביה. היא מתגוררת אצל אישה בודדה, משגיחה על עדר העזים שלה וצדה ציפורים וארנבים אותם היא מוכרת בעיירה הסמוכה.

אוגולן (דניאל אוטיי) מגדל ציפורנים תודות למעיין באחוזה שרכש דודו סזאר (איב מונטאן) מאלמנתו של ז'אן ומצליח מאוד. הוא כבר בן שלושים וסזאר דוחק בו להתחתן כדי להמשיך את שושלת בני סובירן.

יום אחד רואה אוגולן את מאנון היפהפייה רוחצת עירומה במעיין ומתחיל לפתח רגש אהבה כפייתי כלפיה אך היא דוחה אותו. היא מעדיפה את קרבתו של ברנרד (), המורה הצעיר, היפה והמשכיל של הכפר, על פני אוגולן המכוער וחסר ההשכלה. בנוסף לכך הוא שונאת את אוגולן על מה שעולל לאביה.

מאנון מאזינה לשיחה בין שני תושבי הכפר המספרים כי כולם ידעו על הפשע נגד אביה אבל בחרו לשתוק והיא רוצה לנקום בכולם. במעקב אחרי עז אחת היא מגלה את הנביעה התת-קרקעית של המעיין המספק מים לכל הכפר וסותמת אותה באבנים.

כל בני הכפר מתאספים לאספה סוערת בה מוסר להם מומחה מטעם השלטונות שאין סיבה ברורה להתייבשות המעיין ולא ידוע מתי ישוב לנבוע. האיכרים מאמינים שזו יד ההשגחה שמענישה אותם. מאנון מאשימה בפומבי את אוגולן וסזאר במות אביה ונעזרת בעדות של אחד מהאיכרים שראה אותם סותמים את המעיין של אביה. אוגולן מתחנן לפניה שתינשא לו אך היא דוחה אותו בפומבי. הוא רץ לביתו ותולה את עצמו על עץ.

אנשי הכפר מתארגנים לתהלוכת בקשה לישו שיעזור להם. בינתיים מגלה מאנון לברנרד את הסוד והוא מסיר את הסתימה. שניהם מצטרפים לתהלוכה ופתאום פורצים מים מהמזרקה בכפר. כולם כורעים על ברכיהם וצועקים: "נס".

מאנון וברנרד מתחתנים והיא נכנסת להיריון.

סזאר השבור ממות אחיינו אוגולן, נפגש עם זקנה עיוורת בשם דלפין והיא מגלה לו שפלורט שלחה לו בזמנו מכתב כי היא נושאת ברחמה את בנו אך הוא לא השיב. סזאר היה באותו זמן בשירות צבאי באפריקה ולא קיבל את המכתב. פלורט עזבה את הכפר כדי לא להתבזות התחתנה עם נפח ונולד לה ילד גיבן. סזאר נחרד כשמתברר לו שז'אן שהוא גרם למותו היה בעצם בנו. הוא עוקב כל הזמן אחרי מאנון ההרה אבל לא מסוגל להיפגש איתה.

הוא מסתגר בביתו, כותב מכתב למאנון ומגלה לה את סודו. הוא מוריש את כל רכושו למאנון אותה הוא מכיר כאחרונה משושלת סובירן. לאחר מכן הוא נשכב על מטתו ומת.

==פרסים==
דניאל אוטיי זכה בפרס סזאר לשחקן הטוב ביותר

עמנואל ביאר זכתה בפרס סזאר לשחקנית המשנה הטובה ביותר

==קישורים חיצוניים==

*[https://www.youtube.com/watch?v=EfKFPktklmA קדימון לסרט מאנון], באתר יוטיוב
*[https://www.youtube.com/watch?v=RZ-u2nLqcEk נעימת הנושא של מאנון], באתר יוטיוב
* 

קטגוריה:סרטי 1986
קטגוריה:סרטים צרפתיים
קטגוריה:סרטים בצרפתית
קטגוריה:סרטים מבוססי ספרים
קטגוריה:סרטי דרמה צרפתיים